## Rješenje kojim se odobravaju izmjene i dopune te pročišćeni tekst Statuta Erste Plavog obveznog mirovinskog fonda, kojim upravlja Erste d.o.o. - društvo za upravljanje obveznim mirovinskim fondom, Zag

### NN 31/2008 (14.3.2008.), Rješenje kojim se odobravaju izmjene i dopune te pročišćeni tekst Statuta Erste Plavog obveznog mirovinskog fonda, kojim upravlja Erste d.o.o. - društvo za upravljanje obveznim mirovinskim fondom, Zag

# HRVATSKA AGENCIJA ZA NADZOR FINANCIJSKIH USLUGA

**1016**

Na temelju odredbi članka 15. točka 4. alineja 2. i članka 8. Zakona o Hrvatskoj
agenciji za nadzor financijskih usluga (»Narod­ne novine« br. 140/05), članka
39. stavak 2. Zakona o obveznim i dobrovoljnim mirovinskim fondovima (»Narodne
novine« br. 49/99, 63/00, 103/03, 177/04 i 71/07), Hrvatska agencija za nadzor
financijskih usluga, odlučujući o zahtjevu Erste d.o.o. – društva za uprav­ljanje
obveznim mirovinskim fondom, Zagreb, Ulica Ivana Lučića 2/A, u predmetu
odobrenja izmjena i dopuna Statuta Erste plavog obveznog mirovinskog fonda, na
sjednici održanoj 4. ožujka 2008. godine donosi:

## RJEŠENJE

1. Odobravaju se izmjene i dopune, te pročišćeni tekst Statuta Erste Plavog
obveznog mirovinskog fonda, kojim upravlja Erste d.o.o. – društvo za upravljanje
obveznim mirovinskim fondom, Zagreb, Ulica Ivana Lučića 2/A.
2. Ovo Rješenje objavit će se u »Narodnim novinama«.

```
Obrazloženje
```

Erste d.o.o. – društvo za upravljanje obveznim mirovinskim fondom, Zagreb, Ulica
Ivana Lučića 2/A (u daljnjem tekstu: Društvo), dostavilo je 22. siječnja 2008.
godine, klasa: UP/I-140-01/08-30/1, urbroj: 383-113-08-1 zahtjev za odobrenje
izmjena i dopuna Statuta Erste Plavog obveznog mirovinskog fonda sukladno
odredbama članka 39. stavak 2. Zakona o obveznim i dobrovoljnim mirovinskim
fondovima (»Narodne novine« br. 49/99, 63/00, 103/03, 177/04 i 71/07), a u svezi
usklađenja s odredbama Zakona o izmjenama i dopunama Zakona o obveznim i
dobrovoljnim mirovinskim fondovima (»Narodne novine« br. 71/07).
Društvo je 29. siječnja 2008. godine dostavilo Odluku o izmjenama i dopunama
Statuta Erste Plavog obveznog mirovinskog fonda klasa: UP/I-140-01/08-30/1,
urbroj: 383-113-08-2.
Nakon zatraženog ispravka Društvo je dostavilo 21. veljače 2008. godine, klasa:
UP/I-140-01/08-30/1, urbroj: 383-113-08-4 ispravljenu Odluku o izmjenama i
dopunama Statuta Erste Plavog obveznog mirovinskog fonda, te ispravljeni
pročišćeni tekst Statuta Erste Plavog obveznog mirovinskog fonda.
Pregledom gore navedene dokumentacije utvrđeno je da su izmjene i dopune, te
pročišćeni tekst Statuta Erste Plavog obveznog mirovinskog fonda sukladne članku
39. Zakona o obveznim i dobrovoljnim mirovinskim fondovima.
Slijedom navedenog Uprava Hrvatske agencije za nadzor financijskih usluga
odobrila je izmjene i dopune, te pročišćeni tekst Statuta Erste Plavog obveznog
mirovinskog fonda.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-140-01/08-30/1
Urbroj: 326-113-08-5
Zagreb, 4. ožujka 2008.

Član Uprave
**Ivan Vrljić**, v. r.

Rješenje, NN 31/2008-1016